વાત સાંભળતા જ પી.આઈ ચાવડાને આંચકો લાગ્યો. પખવાડિયા પહેલા જ સોલામાં આવો જ એક કિસ્સો બન્યો હતો. ‘જસ્ટ ડાયલ'થી નંબર મેળવી વડોદરા જવાનું કહી ત્રણ યુવકોએ મારૂતિ સ્વિફ્ટ ડિઝાયર કાર ભાડે કરાવી હતી. રસ્તામાં ડ્રાઈવર કોલ્ડ્રીંક્સ લેવા ઉતર્યો અને ત્રણેય શખ્સો કાર લઈને ફરાર થઈ ગયા હતા. પીઆઈ ચાવડાએ ગાડી ભાડે કરનારા કૌશલ શાહનો મોબાઈલ નંબર લીધો અને તપાસ કરી તો સવારે તે ફોનમાંથી ડ્રાઈવર વિરેન્દ્રસિંહના ફોનમાં ફોન થયો હતો અને બન્ને ફોનના લોકેશન નાથદ્વારા હતા. ત્યારબાદ બન્ને પાછા બંધ થઈ ગયા હતા.